Ego Narjodus de Tociaco notum fieri volo presentibus et futuris, quod Hervinus de Baserna dedit et concessit in elemosina, Deo et Beate-Marie et fratribus de Regniaco, duas pecias vinearum apud villam Torbenai, libere et jure perpetuo possidendas, et tres solidos census, de quibus decem et octo denarii sedent in boteor de La Vilete; alii decem et octo in villa Sancti-Benedicti. Laudavit hoc Blanca, uxor ejusdem Hervini et Galterus Barart, frater ejusdem Hervini. De laude Blance et Galterii de duabus peciis vinearum testes sunt: Girardus de Bosco et Augalo de Sallennai, milites; et Robertus, maior de Sancto-Cirico. Item de laude Blance et Galterii in tribus solidis census, testes sunt: Petrus de Barris et Johannes Agnetis de Malliaco. Ut autem ista rata et inconcussa permaneant, ego Narjodus de Tociaco, proprio sigillo confirmari et corroborari dignum duxi.